इस घटना ने एक बार फिर साबित किया है कि हिन्‍दुत्‍ववादी गिरोह दरअसल पूँजीपतियों के दलाल और लठैत तथा मज़दूरों-मेहनतकशों के दुश्‍मन हैं। बिगुल मज़दूर दस्‍ता, नौजवान भारत सभा और स्‍त्री मज़दूर संगठन ने बाद में कहा कि ऐसे हमलों से वे दबने वाले नहीं हैं। उत्‍तराखण्‍ड के मज़दूरों का माँगपत्रक आन्‍दोलन अब और भी ताक़त के साथ आगे बढ़ाया जायेगा। उत्‍तराखण्‍ड सरकार, भगवा गिरोहों और उनके पीछे खड़े उद्योगपतियों-ठेकेदारों को यह जान लेना चाहिए कि अगर वे समझते हैं कि ऐसे टुच्‍चे हमलों से वे मज़दूरों की आवाज़ दबा देंगे तो वे बहुत बड़े भ्रम में हैं।